CELEX: 62012CB0153
Language: sk
Date: 2013-03-21 00:00:00
Title: Vec C-153/12: Uznesenie Súdneho dvora (ôsma komora) z  21. marca 2013 (návrh na začatie prejudiciálneho konania, ktorý podal Administrativen săd — Varna — Bulharsko) — Sani Treyd EOOD/Direktor na Direkcija „Obžalvane i upravlenie na izpălnenieto“ — Varna pri Centralno upravlenie na Nacionalnata agencija za prichodite (Článok 99 rokovacieho poriadku — DPH — Smernica 2006/112/ES — Články 62, 63, 65, 73 a 80 — Zriadenie práva stavby na cudzom pozemku fyzickými osobami, ktoré nie sú zdaniteľnými osobami ani osobami povinnými platiť daň, v prospech spoločnosti výmenou za výstavbu nehnuteľnosti, ktorú táto spoločnosť poskytne uvedeným fyzickým osobám — Zmluva o zámene — DPH za služby týkajúce sa výstavby nehnuteľnosti — Zdaniteľné plnenie — Splatnosť — Uhradenie celého protiplnenia vopred — Preddavok — Základ dane pri plnení v prípade, ak protiplnenie je tvorené tovarom alebo službami)

1.6.2013   
            
            
               SK
            
            
               Úradný vestník Európskej únie
            
            
               C 156/16
            
         Uznesenie Súdneho dvora (ôsma komora) z 21. marca 2013 (návrh na začatie prejudiciálneho konania, ktorý podal Administrativen săd — Varna — Bulharsko) — Sani Treyd EOOD/Direktor na Direkcija „Obžalvane i upravlenie na izpălnenieto“ — Varna pri Centralno upravlenie na Nacionalnata agencija za prichodite
   (Vec C-153/12) (1)
   
   (Článok 99 rokovacieho poriadku - DPH - Smernica 2006/112/ES - Články 62, 63, 65, 73 a 80 - Zriadenie práva stavby na cudzom pozemku fyzickými osobami, ktoré nie sú zdaniteľnými osobami ani osobami povinnými platiť daň, v prospech spoločnosti výmenou za výstavbu nehnuteľnosti, ktorú táto spoločnosť poskytne uvedeným fyzickým osobám - Zmluva o zámene - DPH za služby týkajúce sa výstavby nehnuteľnosti - Zdaniteľné plnenie - Splatnosť - Uhradenie celého protiplnenia vopred - Preddavok - Základ dane pri plnení v prípade, ak protiplnenie je tvorené tovarom alebo službami)
   2013/C 156/26
   Jazyk konania: bulharčina
   
      Vnútroštátny súd, ktorý podal návrh na začatie prejudiciálneho konania
   
   Administrativen săd — Varna
   
      Účastníci konania
   
   
      Žalobkyňa: Sani Treyd EOOD
   
      Žalovaný: Direktor na Direkcija „Obžalvane i upravlenie na izpălnenieto“ — Varna pri Centralno upravlenie na Nacionalnata agencija za prichodite
   
      Predmet veci
   
   Návrh na začatie prejudiciálneho konania — Administrativen săd — Varna — Výklad článku 62 ods. 1, článkov 63, 73 a 80 smernice Rady 2006/112/ES z 28. novembra 2006 o spoločnom systéme dane z pridanej hodnoty (Ú. v. EÚ L 347, s. 1) — Vnútroštátna právna úprava, ktorá stanovuje, že akékoľvek dodanie tovaru alebo poskytnutie služieb, ktorého protiplnenie tvoria v plnom rozsahu alebo čiastočne tovary alebo služby, sa považuje za dve dodania tovaru alebo poskytnutia služieb, ktoré sú vo vzájomnom vzťahu — Právna úprava, ktorá na účely DPH stanovuje dátum uskutočnenia zdaniteľného plnenia pre plnenia, ktoré sú vo vzájomnom vzťahu, ku dňu uskutočnenia zdaniteľného plnenia, ktoré sa uskutoční ako prvé napriek tomu, že sa ešte neuskutočnilo protiplnenie k tomuto plneniu — Fyzické osoby, ktoré zriadili právo stavby v prospech spoločnosti na účely výstavby bytového domu za protiplnenie spočívajúce v záväzku spoločnosti vykonať výstavbu domu použitím vlastných zdrojov a na zriaďovateľa previesť vlastnícke právo vo výške 25 % celkovej podlahovej plochy v lehote 12 mesiacov od vydania stavebného povolenia — Určenie zdaniteľného základu — Uplatniteľnosť pojmu zdaniteľné plnenie na plnenia oslobodené od dane aj v prípade, že plnenia poskytuje osoba, ktorá nemá postavenie zdaniteľnej osoby ani osoby povinnej platiť daň
   
      Výrok
   
   
               1.
            
            
               Články 63 a 65 smernice Rady 2006/112/ES z 28. novembra 2006 o spoločnom systéme dane z pridanej hodnoty sa majú vykladať v tom zmysle, že za okolností, akými sú okolnosti vo veci samej, keď je v prospech určitej spoločnosti zriadené právo stavby na cudzom pozemku na účely výstavby budovy, ku ktorej jej vznikne vlastnícke právo vo výške 75 % celkovej podlahovej plochy, ako protiplnenie za výstavbu zostávajúcich 25 %, ktoré sa uvedená spoločnosť zaviaže dodať v dokončenom stave osobám, ktoré toto právo stavby na cudzom pozemku zriadili, nebránia tieto články tomu, aby povinnosť k DPH z týchto stavebných služieb vznikla v okamihu, keď je zriadené právo stavby na cudzom pozemku, teda predtým, než bude táto služba poskytnutá, ak v okamihu zriadenia tohto práva sú už všetky relevantné prvky tohto budúceho poskytnutia služieb známe, predovšetkým ak sú príslušné služby presne vymedzené a ak je hodnota uvedeného práva vyjadriteľná v peniazoch, čo prislúcha overiť vnútroštátnemu súdu. V tejto súvislosti je irelevantné, že zriadenie uvedeného práva stavby na cudzom pozemku je plnením oslobodeným od dane, ktoré uskutočnili osoby, ktoré nemajú postavenie zdaniteľnej osoby ani osoby povinnej platiť daň.
            
         
               2.
            
            
               Za okolností, akými sú okolnosti vo veci samej, keď plnenie nie je uskutočnené medzi stranami, medzi ktorými existujú väzby v zmysle článku 80 smernice 2006/112, čo však musí overiť vnútroštátny súd, treba články 73 a 80 uvedenej smernice vykladať v tom zmysle, že bránia takému vnútroštátnemu ustanoveniu, akým je dotknuté ustanovenie vo veci samej, podľa ktorého je pri dodaní tovaru alebo poskytnutí služieb základom dane v každom prípade obvyklá cena dodaného tovaru či poskytnutých služieb, pokiaľ je protiplnenie za dané plnenie v plnom rozsahu tvorené tovarom či službami.
            
         
      (1)  Ú. v. EÚ C 165, 9.6.2012.